በአንዱ መንገድ ሲያቅተኝ፣ እስቲ በዚህኛው ብዪ በቀራኒዮ አድርጌ ለማለፍ ስሞክር ፣ ከቄሮዎች ፊት ለፊት ተፋጠጥኩ “አካም!” ሰላም ነው!? ስላቸው ዙረህ ተመለስ አሉኝ፣ ፍርሃቴን ባሸንፍ አግዛቹ ነበር ብዪ፣ ዞሬ ተመለስኩ በየአቅጣጫው መውጫ የለም፣ ሸገር ተከባለች፣ ከመኪና ወርጄ በእግሬ ወደ ኦሮሚያ ገባሁ፣ ፀጥ ረጭ ብሏል፣ ፈራ ተባ እያልኩ ነው፣ ትንሽ እንደሄድኩ ወጣቶች ያለምንም ፍራቻ ኮብልስቶን ወደ መንገዱ ይወረውራሉ፣ እንደምንም ተደፋፍሬ አንድ ኮብልስቶን አንስቼ ወረወርኩ፣ ፍርሀቱ ለቆኝ ሲሮጥ ታወቀኝ፣ ይብቃኝ ብዪ ወደ እስር ቤቴ ሸገር በእግሬ ተሻገርኩ፣ ወዲያው ሁለት ፖሊሶች ከሚኒባስ ላይ ሲወርዱ አየኋቸው፣ ሁለት ለጋ ወጣቶችን ይዘዋል፣ በፕላስቲኩ የቧንቧ ትቦ እየገረፉ ወደ ፖሊስ ጣቢያ አስገቧቸው፣ እዛው ጋ ሆኜ አሻግሬ አየሁ ወጣቶች ዘና ብለው ቆመዋል፣ የሸገር ፖሊሶች ወደ እነሱ ሊሄዱ አልደፈሩም… በእጃቸው የገባውን ግን ማሰቃየታቸውን አላቋረጡም፣ ትንሽ ጊዜ ነው ብዪ ተመኘሁ።
